CELEX: 32018R1277
Language: mt
Date: 2018-09-18 00:00:00
Title: Regolament tal-Kunsill (UE) 2018/1277 tat-18 ta' Settembru 2018 li jiffissa r-rifużjonijiet tal-esportazzjoni fis-settur tal-laħam tat-tjur

24.9.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 239/1
               
            
         REGOLAMENT TAL-KUNSILL (UE) 2018/1277
         tat-18 ta' Settembru 2018
         li jiffissa r-rifużjonijiet tal-esportazzjoni fis-settur tal-laħam tat-tjur
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Skont ir-Regolament tal-Kunsill (KE) Nru 1234/2007 (1), li tħassar bir-Regolament (UE) Nru 1308/2013 tal-Parlament Ewropew u tal-Kunsill (2), il-Kummissjoni ngaħtat is-setgħa li tiffissa r-rifużjonijiet meta jitqies li dan ikun meħtieġ askont il-kriterji u r-rekwiżiti stabbiliti fir-Regolament (UE) Nru 1234/2007. F'dan il-kuntest ġie adottat ir-Regolament ta' Implimentazzjoni tal-Kummissjoni (UE) Nru 689/2013 (3).
                  
               
                     (2)
                  
                  
                     Bis-sentenza tagħha tal-20 ta' Settembru 2017 (4), il-Qorti tal-Ġustizzja annullat ir-Regolament ta' Implimentazzjoni (UE) Nru 689/2013. Il-Qorti tal-Ġustizzja mantniet li meta ma jiġux osservati r-regoli proċedurali marbutin mal-adozzjoni ta' att li jkun jaffettwa ħażin lil persuna, dan ikun jikkostitwixxi ksur ta' kundizzjoni proċedurali essenzjali, u li, għaldaqstant, l-att li jiġi invalidat b'dan it-tip ta' difett irid jiġi annullat.
                  
               
                     (3)
                  
                  
                     Il-Qorti tal-Ġustizzja ddeċidiet ukoll li minkejja l-ksur ta' kundizzjonijiet proċedurali essenzjali, ma kien ġie żvelat ebda żball li jaffettwa l-konformità tal-att, li kien fih il-miżuri meħtieġa għall-implimentazzjoni tar-Regolament (KE) Nru 1234/2007. Għaldaqstant, għall-fini taċ-ċarezza legali u biex jiġi evitat li tiġi affettwata ħażin l-implimentazzjoni tar-Regolament (KE) Nru 1234/2007, il-Qorti ddeċidiet li għandhom jinżammu l-effetti tar-Regolament ikkontestat sa meta jidħol fis-seħħ att ġdid li jissostitwixxih.
                  
               
                     (4)
                  
                  
                     Ir-Regolament (UE) Nru 1308/2013 ħassar id-dispożizzjonijiet proċedurali tar-Regolament (KE) Nru 1234/2007 f'dak li għandu x'jaqsam mal-adozzjoni ta' atti li jiffissaw ir-rifużjonijiet. Ir-Regolament (UE) Nru 1308/2013 japplika mill-1 ta' Jannar 2014.
                  
               
                     (5)
                  
                  
                     Għalhekk, biex ikun hemm qbil mas-sentenza tal-Qorti tal-Ġustizzja, jenħtieġ li r-rifużjonijiet fuq l-esportazzjoni tal-laħam tat-tjur jiġu ffissati għall-istess livell kif kienu iffissati bir-Regolament (UE) Nru 689/2013. Għaldaqstant, jenħtieġ li dan ir-Regolament japplika b'mod retroattiv għall-perjodu bejn id-19 ta' Lulju 2013 u l-31 ta' Diċembru 2013.
                  
               
                     (6)
                  
                  
                     Jenħtieġ li r-rifużjonijiet jingħataw biss għall-prodotti awtorizzati għall-moviment liberu fl-Unjoni u li jkollhom fuqhom il-marka tal-identifikazzjoni prevista fil-punt (b) tal-Artikolu 5(1) tar-Regolament (KE) Nru 853/2004 tal-Parlament Ewropew u tal-Kunsill (5). Jenħtieġ ukoll li dawk il-prodotti jissodisfaw ir-rekwiżiti tar-Regolament (KE) Nru 852/2004 tal-Parlament Ewropew u tal-Kunsill (6).
                  
               
                     (7)
                  
                  
                     Ir-rifużjonijiet li japplikaw sal-adozzjoni tar-Regolament ta' Implimentazzjoni (UE) Nru 689/2013 ġew iffissati bir-Regolament ta' Implimentazzjoni tal-Kummissjoni (UE) Nru 360/2013 (7). Għalhekk, l-iskadenza tal-effetti tar-Regolament ta' Implimentazzjoni (UE) Nru 689/2013 jimplikaw, fost affarijiet oħra, li jkun applikabbli r-Regolament (UE) Nru 360/2013. Għalhekk, għall-fini taċ-ċarezza legali, jenħtieġ li r-Regolament (UE) Nru 360/2013 jiġi mħassar,
                  
               ADOTTA DAN IR-REGOLAMENT:
         
            Artikolu 1
            
               1.   Ir-rifużjonijiet fuq l-esportazzjoni għandhom jingħataw għall-prodotti, għall-ammonti u għall-perijodu stabbiliti fl-Anness għal dan ir-Regolament u suġġett għall-kundizzjonijiet previsti fil-paragrafu 2 ta' dan l-Artikolu.
            
            
               2.   Il-prodotti li huma eliġibbli għal rifużjoni fuq l-esportazzjoni skont dan l-Artikolu għandhom jissodisfaw ir-rekwiżiti rilevanti tar-Regolamenti (KE) Nru 852/2004 u (KE) Nru 853/2004, u b'mod partikolari, għandhom jiġu ppreparati fi stabbiliment approvat u jissodisfaw il-kundizzjonijiet dwar il-marki ta' identifikazzjoni stabbiliti fit-Taqsima I tal-Anness II tar-Regolament (KE) Nru 853/2004.
            
         
         
            Artikolu 2
            Ir-Regolament ta' Implimentazzjoni (UE) Nru 360/2013 huwa b'dan imħassar.
         
         
            Artikolu 3
            Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu japplika mid-19 ta' Lulju 2013 sal-31 ta' Diċembru 2013.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-18 ta' Settembru 2018.
            
               
                  Għall-Kunsill
               
               
                  Il-President
               
               G. BLÜMEL
            
         
         
            (1)  Ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (ĠU L 299, 16.11.2007, p. 1).
         
            (2)  Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).
         
            (3)  Ir-Regolament ta' Implimentazzjoni tal-Kummissjoni (UE) Nru 689/2013 tat-18 ta' Lulju 2013 li jiffissa r-rifużjonijiet tal-esportazzjoni fis-settur tal-laħam tat-tjur (ĠU L 196, 19.7.2013, p. 13).
         
            (4)  Is-Sentenza tal-20 ta' Settembru 2017, Tilly-Sabco vs il-Kummissjoni, (C-183/16 P) ECLI:EU:C:2017:704.
         
            (5)  Ir-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistabbilixi ċerti regoli speċifiċi ta' iġjene għall-ikel li joriġina mill-annimali (ĠU L 139, 30.4.2004, p. 55).
         
            (6)  Ir-Regolament (KE) Nru 852/2004 tal-Parlament Ewropew u tal-Kunsill tad-29 ta' April 2004 dwar l-iġjene tal-oġġetti tal-ikel (ĠU L 139, 30.4.2004, p. 1).
         
            (7)  Ir-Regolament ta' Implimentazzjoni tal-Kummissjoni (UE) Nru 360/2013 tat-18 ta' April 2013 li jiffissa r-rifużjonijiet tal-esportazzjoni fis-settur tal-laħam tat-tjur (ĠU L 109, 19.4.2013, p. 27).
      
      
         
            ANNESS
            
               RIFUŻJONIJIET FUQ L-ESPORTAZZJONI TAL-LAĦAM TAT-TJUR LI JAPPLIKAW MID-19 TA' LULJU 2013 SAL-31 TA' DIĊEMBRU 2013
            
            
                        Kodiċi tal-prodott
                     
                     
                        Destinazzjoni
                     
                     
                        Unità tal-kejl
                     
                     
                        Ammont tar-rifużjoni
                     
                  
                        0105 11 11 9000 
                        0105 11 19 9000 
                        0105 11 91 9000 
                        0105 11 99 9000 
                        0105 12 00 9000 
                        0105 14 00 9000 
                        0207 12 10 9900 
                        0207 12 90 9190 
                        0207 12 90 9990 
                     
                     
                        A02
                        A02
                        A02
                        A02
                        A02
                        A02
                        V03
                        V03
                        V03
                     
                     
                        EUR/100 unità
                        EUR/100 unità
                        EUR/100 unità
                        EUR/100 unità
                        EUR/100 unità
                        EUR/100 unità
                        EUR/100 kg
                        EUR/100 kg
                        EUR/100 kg
                     
                     
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                     
                  
                        NB: Il-kodiċijiet tal-prodotti u l-kodiċijiet tad-destinazzjoni tas-serje “A” huma stabbiliti fir-Regolament tal-Kummissjoni (KEE) Nru 3846/87 (ĠU L 366, 24.12.1987, p. 1).
                        Id-destinazzjonijiet l-oħrajn huma ddefiniti kif ġej: V03: A24, l-Angola, l-Arabja Sawdija, il-Kuwajt, il-Baħrejn, il-Qatar, l-Oman, l-Emirati Għarab Magħquda, il-Ġordan, il-Jemen, il-Libanu, l-Iraq u l-Iran